Diari Oficial de la Generalitat Valenciana


Sumari del DOGV 5926, del 05-01-2009 (2008/15228)

ORDE de 30 de desembre .de 2008 de la Conselleria d'Immigració i Ciutadania, per la qual s'establixen les bases i es convoquen les ajudes a jóvens de centres valencians a l'exterior, per a cursos de postgrau en universitats valencianes durant l'exercici 2009.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5926

Data del DOGV
:   05-01-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/15315


Data del document
:   30-12-2008

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * jove
    * alumne
    * universitat
    * migrant
    * suport econòmic
    * cultura regional
    * relació cultural
    * estudiant estranger

ORDE de 30 de desembre .de 2008 de la Conselleria d'Immigració i Ciutadania, per la qual s'establixen les bases i es convoquen les ajudes a jóvens de centres valencians a l'exterior, per a cursos de postgrau en universitats valencianes durant l'exercici 2009. [2008/15679]
La Llei 11/2007, de 20 de març, de Comunitats de Valencians a l'Exterior, regula en l'article 4 un conjunt de drets dels membres de la comunitats de valencians a l'exterior. L'objecte d'esta llei és afavorir l'ajuda, l'assistència i la protecció dels valencians a l'exterior, de conformitat amb les disponibilitats pressupostàries en el marc de l'ordenament jurídic vigent.
La Generalitat, des de la Conselleria d'Immigració i Ciutadania, pretén establir el contacte institucional entre el govern valencià i les col·lectivitats de ciutadans valencians dins i fora de la Comunitat Valenciana.
L'objectiu d'esta convocatòria és recolzar econòmicament els jóvens dels CEVEX per a la seua formació, a més de contribuir a l'enfortiment dels seus orígens valencians.
Amb iniciatives com ara esta, s'establix una línia d'ajudes dirigides als jóvens dels centres valencians a l'exterior. Per a proporcionar una formació de caràcter superior, es pretén que aquelles famílies valencianes residents en l'exterior puguen oferir als seus fills/es la possibilitat de realitzar estudis de postgrau en les universitats valencianes alhora que s'estretixen els vincles amb el que representa els seus orígens, possibilitant l'intercanvi educatiu i cultural.
Per això, fent ús de les competències assignades pel Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, del Decret 92/2007 de 6 de juliol, del Consell pel qual s'establix l'estructura orgànica bàsica de la Presidència i de les conselleries de la Generalitat, el Decret 101/2007, de 13 de juny, del Consell pel qual s'aprova el Reglament Orgànic i Funcional de la Conselleria d'Immigració i Ciutadania, i l'article 47.11 del Decret Legislatiu de 26 de juny de 1991, pel que s'aprova el Text Refós de la Llei d'Hisenda Pública de la Generalitat Valenciana,
ORDENE
Primer. Convocatòria
Convocar les ajudes destinades als jóvens universitaris dels centres valencians a l'exterior (CEVEX) per a sufragar els gastos que comporte la realització del curs de postgrau, com ara matrícula del curs i gastos de desplaçament, manutenció i allotjament, mentre duren els cursos de postgrau que efectuen en les universitats valencianes.
Les ajudes convocades per mitjà de la present convocatòria no necessiten notificació a la Comissió Europea per no reunir els requisits de l'article 87 del TCE segons el Decret 147/2007, de 7 de setembre, en concret per no suposar avantatge econòmic, ja que les persones a qui van dirigides les ajudes no exercixen activitats econòmiques en què puguen oferir béns o servicis en el mercat. Per això no hi ha la possibilitat de falsejament de la competència.
Segon. Finançament
Estes ajudes es finançaran a càrrec de la subvenció T7318000 inclosa en el programa 112.90 «Participació, ciutadania i xarxes socials» per un import global màxim de 30.000 euros, quedant condicionada l'eficàcia d'esta convocatòria a l'aprovació definitiva de la Llei de Pressupostos de la Generalitat per a l'any 2009, de conformitat amb el que disposa l'Orde de 26 de setembre de 1994, de la Conselleria d'Economia i Hisenda. Mentre no existisca crèdit adequat i suficient per a atendre les ajudes previstes en la present orde no es dictarà cap resolució sobre les sol·licituds d'ajuda realitzades a l'empara d'esta.
La Conselleria d'Immigració i Ciutadania, una vegada aprovada i publicada la Llei de Pressupostos de la Generalitat per a l'any 2009, publicarà mitjançant una orde les dotacions pressupostàries màximes per a les ajudes convocades i la línia de subvenció destinada a finançar-la, així com les modificacions, si és el cas, respecte a la manera de pagament i de justificació. Estos crèdits tindran caràcter limitador i no podran concedir-se subvencions una vegada que estos s'hagen esgotat.
Tercer. Bases
Aprovar les bases per les quals es regula la convocatòria d'ajudes als jóvens universitaris dels CEVEX, per a sufragar els gastos que comporte la realització del curs de postgrau, com ara matrícula del curs i gastos de desplaçament, manutenció i allotjament mentre duren els cursos de postgrau que efectuen en les universitats valencianes, així com els models de sol·licitud i documents complementaris que s'inclouen en annexos a esta orde.
Contra esta orde, que posa fi a la via administrativa es pot interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
València, 30 de desembre de 2008
El conseller d'Immigració i Ciutadania,
Rafael Blasco Castany
ANNEX I
Bases de la convocatòria
Primera. Objecte
La present convocatòria té com a objecte la concessió d'ajudes als jóvens universitaris socis dels centres valencians a l'exterior per a sufragar els gastos que comporte la realització del curs de postgrau, com ara matrícula del curs i gastos de desplaçament, manutenció i allotjament, mentre duren els cursos de postgrau que s'efectuen en universitats valencianes.
Segona. Beneficiaris
Podran ser beneficiaris de les ajudes regulades en la present orde, els sol·licitants que, sent socis d'algun dels centres valencians en l'exterior (CEVEX), complisquen els requisits següents:
- Ser majors de 18 anys i menors de 35.
- Tindre la titulació de diplomat, llicenciat universitari o equivalent, que hagen obtingut la titulació fora de la Comunitat Valenciana.
- Ser soci d'un centre valencià a l'exterior amb anterioritat a l'1 de gener de 2008.
Tercera. Dotació, duració i pagament de les ajudes
La quantia de les ajudes serà una quantitat fixa, que s'atorgarà a cada beneficiari en un pagament únic, i estarà destinada a sufragar els gastos que comporte la realització del curs de postgrau, com ara gastos de matrícula, desplaçament, manutenció i allotjament. Esta quantia serà determinada en el procés de selecció, tenint en compte les disponibilitats pressupostàries, els criteris de selecció i els gastos desembossats pels beneficiaris per a la realització del curs. Els gastos presentats per cada beneficiari en concepte de manutenció i allotjament en cap cas podran superar la quantia total de 6.000 euros.
L'ajuda ha de ser disfrutada durant el període de duració del curs de postgrau, que ha realitzar-se en l'exercici 2009.
El pagament de l'ajuda concedida es farà efectiu per mitjà de transferència, en el compte bancari de titularitat del beneficiari de l'ajuda que este comunique a la Generalitat per mitjà d'imprés normalitzat de manteniment de tercers, i se satisfarà en els termes següents:
- Fins a un 40% de l'import total de l'ajuda podrà lliurar-se immediatament, una vegada concedida, amb justificació prèvia pel beneficiari dels gastos de matrícula, desplaçament i, si és el cas, de la primera mensualitat de manutenció i allotjament.
- La resta de l'ajuda concedida es lliurarà una vegada justificada la realització del curs de postgrau, per mitjà de certificació expedida per la universitat corresponent.
Quarta. Formalització de sol·licituds i termini de presentació
Les ajudes a jóvens de centres valencians a l'exterior per a cursos de postgrau en universitats valencianes, han de dirigir-les a la Direcció General de Ciutadania i Integració, de la Conselleria d'Immigració i Ciutadania, situada en la plaça Sant Nicolau núm. 2, CP 46163 València. També podrà presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
El termini de presentació de les sol·licituds serà des de la data de publicació de l'orde en el Diari Oficial de la Comunitat Valenciana fins al 31 de març de 2009.
Cinquena. Documentació
La sol·licitud, formalitzada en el document 1 de l'annex II de la present orde, anirà acompanyada dels originals o fotocòpies compulsades dels documents següents:
1. Document nacional d'identitat o passaport en vigor del sol·licitant.
2. Carnet de valencianitat del sol·licitant o certificat del secretari del centre valencià a l'exterior en què es faça constar la condició de soci del centre del sol·licitant.
3. Certificat del secretari del CEVEX en el qual es faça constar la data de la inscripció com a soci en el centre del sol·licitant.
4. Certificat acadèmic o còpia compulsada que acredite els estudis realitzats pel sol·licitant, figurant la duració, matèries cursades i qualificacions obtingudes, així com l'escala de notes aplicada pel centre on es realitzen els estudis, incloent nota final de 0 a 10.
5. Memòria explicativa de l'objecte de la seua sol·licitud, en la qual indique el curs de postgrau que es pretén cursar.
6. Si el sol·licitant residix fora de territori espanyol i no té la nacionalitat espanyola, compromís escrit de presentar la sol·licitud de visat d'estudis, en model oficial, en la missió diplomàtica o oficina consular espanyola en la demarcació de la qual residisca, quan se li notifique la concessió de l'ajuda.
7. Si el sol·licitant residix fora de territori espanyol, certificat de residència fiscal emés per les autoritats competents del seu país de residència, de conformitat amb el que establix l'article 22.5 del Reglament de la Llei General de Subvencions.
Sisena. Esmena
En el cas que la sol·licitud no reunisca els requisits i documents que s'assenyalen en la present orde es requerirà a l'interessat perquè, en el termini màxim i improrrogable de trenta dies, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició prèvia resolució, d'Acord amb l'article 71, apartat 1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Setena. Criteris d'adjudicació de les ajudes
L'adjudicació de les ajudes s'efectuarà, per als sol·licitants a què fa referència en la base primera, d'acord amb els criteris i a la graduació que s'establix a continuació:
1. Expedient acadèmic, fins a un màxim de 10 punts.
2. Segons el temps transcorregut des de la inscripció del sol·licitant en el CEVEX, 1 punt per cada any d'antiguitat, fins a un màxim de 10 punts.
Huitena. Tramitació i resolució de les sol·licituds
1. Per a l'estudi i la valoració de les sol·licituds presentades pels CEVEX es constituirà una comissió avaluadora presidida per la directora general de Ciutadania i Integració, més dos vocals, un dels quals serà designat per esta, i un altre per la Subsecretaria de la Conselleria d'Immigració i Ciutadania.
La Comissió elaborarà una proposta de resolució en relació amb l'aprovació o denegació de les distintes sol·licituds presentades i l'assignació de quantitats a cada una d'elles, dins del mes següent a la finalització del termini de presentació de sol·licituds.
2. La comissió avaluadora ajustarà el seu funcionament a les normes contingudes en els articles 22 a 27 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
3. L'òrgan competent per a la resolució dels expedients és el conseller d'Immigració i Ciutadania, que així mateix podrà dictar les resolucions i adoptar les mesures que siguen necessàries per al compliment i el desplegament del que ha estipulat la present disposició, així com resoldre totes les incidències que es plantegen en la seua interpretació i execució, tot això de conformitat amb l'article 47, del Decret Legislatiu de 26 de juny de 1991, del Consell de la Generalitat, pel qual s'aprova el text refós de la Llei d'Hisenda Pública de la Generalitat.
4. El termini màxim per a resoldre i notificar les sol·licituds serà el de sis mesos comptadors a partir de l'endemà de la publicació de la present convocatòria en el Diari Oficial de la Comunitat Valenciana transcorregut el qual sense que haja recaigut una resolució expressa, podran entendre's desestimades. Les resolucions, expresses o presumptes, posaran fi a la via administrativa, aplicant-se el règim de recursos establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. De conformitat amb el que establix l'article 4.3 del Decret 108/1992, de 6 de juliol, del Govern Valencià, pel qual es regula la concessió de beques, les resolucions de concessió o denegació de les ajudes es notificarà a les persones interessades.
Així mateix la resolució de concessió es publicarà en el Diari Oficial de la Comunitat Valenciana, acte que d'acord amb el que establix l'article 18 de la Llei General de Subvencions i els articles 58, 59 i 60 de la Llei 30/1992, de Règim Jurídic de les Administracions Públiques i del Procediment Administratiu Comú, tindrà els efectes de notificació als interessats.
Novena. Recursos
1. La resolució d'adjudicació que es dicte per raó de la present convocatòria esgota la via administrativa i contra esta podrà interposar-se recurs potestatiu de reposició, en el termini d'un mes comptador des de l'endemà de la publicació.
2. Davant de la desestimació per silenci administratiu pot interposar-se enfront de l'acte presumpte idèntic recurs, en el termini de tres mesos comptadors des de la data en què haguera finalitzat el termini per a dictar i publicar la resolució expressa.
3. Tot això sense perjuí que, en ambdós supòsits, el sol·licitant puga interposar, directament, recurs contenciós administratiu en la forma, termini i condicions fixades en l'article 46 de la Llei 29/1998, de 13 de juliol, reguladora de la dita jurisdicció o qualsevol altre recurs que estime procedent.
Deu. Justificació de la subvenció
1. Els justificants aniran dirigits a la directora general de Ciutadania i Integració, i podran presentar-se fins al 25 de novembre de 2009, inclusivament, en la Conselleria d'Immigració i Ciutadania, a l'efecte de poder lliurar-se les quantitats corresponents. Els justificants han de correspondre's amb gastos derivats de la realització del curs de postgrau, com ara gastos de matrícula, desplaçament, manutenció i allotjament.
2. Per a efectuar el pagament els beneficiaris de la subvenció han d'ajustar-se als requisits i formes d'acreditació establits en l'article 30 de la Llei 38/2003, de 17 de novembre, General de Subvencions i en tot cas han de presentar la documentació següent:
- Factures o justificants degudament formalitzats acreditatius dels gastos de matrícula del curs de postgrau, així com, si és el cas, dels gastos de desplaçament, manutenció i allotjament.
- Memòria explicativa i detallada dels estudis realitzats i que han sigut subvencionats.
- Declaració responsable firmada pel sol·licitant en què conste que no ha rebut subvenció o cap ajuda, procedent d'una altra administració o ens públic, que cobrisca la part dels gastos que subvencione la Conselleria d'Immigració i Ciutadania per mitjà de la present orde i que ha complit en general totes les condicions i obligacions imposades per les presents bases reguladores, Llei d'Hisenda Pública de la Generalitat, Llei General de Subvencions i la resta de normativa vigent que se li aplique.
3. No podran obtindre la condició de beneficiari les persones en qui concórrega alguna de les circumstàncies previstes en l'article 13.2 de la Llei 38/2003, de 17 de novembre, General de Subvencions. A l'efecte, la presentació de la sol·licitud de beca comportarà l'autorització del sol·licitant perquè la Direcció General de Ciutadania i Integració obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions, i en este cas, el sol·licitant no ha d'aportar els corresponents certificats. No obstant això, el sol·licitant podrà denegar este consentiment, per mitjà de comunicació expressa i escrita en este sentit. En este supòsit, han d'aportar-se els corresponents certificats emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social.
Quan el beneficiari de la subvenció no estiga obligat a presentar estos documents o declaracions, de conformitat amb l'article 22 del Reial Decret 887/2006, de 21 de juliol, el compliment d'estes obligacions s'acreditarà per mitjà de declaració responsable o per qualsevol dels mitjans establits en l'article 13.7 de la Llei General de Subvencions.
4. Quan l'import de les ajudes siga inferior a 1.803,04 euros, no serà necessari acreditar el compliment de les obligacions tributàries i amb la Seguretat Social, a què es referix l'apartat anterior.
5. La no-presentació de la justificació del gasto en el termini fixat donarà lloc a la pèrdua de la subvenció i així mateix podran ser exclosos en les convocatòries d'anys successius, sense perjudici que se celebre, amb caràcter previ a qualsevol decisió, el tràmit d'audiència legalment establit.
Onze. Obligacions dels beneficiaris
Els beneficiaris d'estes ajudes estaran subjectes a les obligacions derivades del contingut de les presents bases, de la resolució de concessió de la subvenció i, en general de la normativa vigent que se li aplique. En tot cas són obligacions de beneficiaris les establides en l'article 14 de la Llei 38/2003, de 17 de novembre, General de Subvencions.
Dotze. Revisió d'expedients
1. En els casos previstos en l'article 37 de la Llei General de Subvencions, els beneficiaris han de reintegrar la totalitat o part de la quantitat percebuda més els corresponents interessos de demora. En estos casos s'incoarà l'oportú expedient que, amb audiència prèvia de l'interessat, serà resolt pel conseller d'Immigració i Ciutadania.
2. El falsejament o ocultació de dades i documents, quan afecten substancialment la concessió i el lliurament de fons públics, donarà lloc a l'exigència de responsabilitats tant en l'orde administratiu com en el jurisdiccional competent.
3. La Conselleria d'Immigració i Ciutadania es reserva el dret a realitzar totes les inspeccions tècniques i administratives que es consideren necessàries a fi de conformar la correcta execució de l'actuació subvencionada.
Tretze. Normativa aplicable
En tot el no previst en esta orde els beneficiaris se sotmetran al que establix la Llei d'Hisenda Pública de la Generalitat i la Llei de Pressupostos de la Generalitat per a l'exercici 2009, així com la Llei General de Subvencions i la resta de normativa vigent que siga d'aplicació.